Document ID: 31992D0373

31992D0373
L 195/31
SLUŽBENI LIST EUROPSKE UNIJE
02.07.1992.
ODLUKA KOMISIJE
od 2. srpnja 1992.
o određivanju centra domaćina „Animo”
(92/373/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima u trgovini određenim živim životinjama i proizvodima unutar Zajednice radi uspostave unutarnjeg tržišta (1), kako je zadnje izmijenjena Direktivom 91/628/EEZ (2), a posebno njezin članak 20. stavak 3.,
budući da je 19. srpnja 1991. Komisija donijela Odluku 91/398/EEZ (3) o kompjuterskoj mreži za povezivanje veterinarskih tijela (Animo);
budući da treba donijeti odredbu za korištenje centra domaćina kako bi se osiguralo djelovanje kompjuterske mreže Animo; budući da je u tu svrhu 3. prosinca 1991. Komisija donijela Odluku 91/638/EEZ (4) o određivanju centra domaćina za kompjutersku mrežu „Animo”;
budući da centar domaćin tvrtke Eurokom udovoljava svim tehničkim specifikacijama predviđenim Prilogom Odluci 91/638/EEZ i da za 1. srpnja 1992. daje na uvid sva neophodna jamstva za ispravno djelovanje mreže „Animo”;
budući da će se, ako to bude nužno, uvjeti za suradnju između ovog centra domaćina, Komisije i država članica uspostaviti kasnije u skladu s postupkom predviđenim člankom 20. stavkom 3. Direktive 90/425/EEZ;
budući da će se, uzimajući u obzir podatke koje je osigurala navedena tvrtka, a posebno u odnosu na financijske i tehničke poglede, ova Odluka pregledati što je brže moguće ako se u tom pogledu naiđe na poteškoće prilikom predviđanja praktičnih pojedinosti;
budući da su mjere predviđene ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Centar domaćin tvrtke Eurokom, Avenue de la Joyeuse Entrée 1, B-1050 Bruxelles, određen je kao zajednički centar domaćin za kompjutersku mrežu „Animo”.
Članak 2.
Ova je Odluka upućena državama članicama.
Sastavljeno u Bruxellesu 2. srpnja 1992.

Labels: 12
3
6